บาทเปิด 32.42 บาทต่อดอลลาร์ แข็งค่า
เงินบาทเปิดตลาด 32.42 บาทต่อดอลลาร์ แข็งค่าตามทิศทางตลาดโลก หลังดออลาร์อ่อนลง
3 ก.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.42 บาท/ดอลลาร์ แข็งค่าจากปิดตลาดเย็นวานนี้ที่ระดับ 32.48 บาท/ดอลลาร์ เงินบาทเช้านี้แข็งค่าจากเย็นวาน เนื่องจากดอลลาร์ปรับตัวอ่อนค่าเมื่อเทียบกับทุกสกุลเงินหลัก"บาทปรับตัวแข็งค่าจากปิดตลาดเย็นวานนี้ตามทิศทางตลาดโลก เนื่องจากดอลลาร์อ่อนค่าเมื่อเทียบกับทุกสกุลเงินหลัก" นักบริหารเงิน กล่าวโดยมีปัจจัยที่ต้องติดตามคืนนี้ คือ การประกาศจำนวนผู้ขอรับสวัสดิการว่างงานรายสัปดาห์ของสหรัฐฯ ส่วนปัจจัยในประเทศนั้น นักลงทุนมีความกังวลต่อการปรับมาตรการผ่อนคลายว่าจะเร็วเกินไป เนื่องจากจำนวนผู้ติดเชื้อโควิด-19 รายใหม่และผู้เสียชีวิตยังอยู่ในระดับสูง ถึงแม้จะมีแนวโน้มลดลงนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.35-32.50 บาท/ดอลลาร์